京士柏曲棍球場

京士柏曲棍球場喺香港九龍京士柏衛理道，喺1981年啟用，係曲棍球活動而設嘅訓練同比賽場地，鋪設嘅係人工草皮，係香港代表隊訓練中心同香港曲棍球總會舉行曲棍球聯賽同進行訓練嘅指定場地，係2009年東亞運動會賽場之一。

根據2008年嘅油麻地分區計劃大綱，京士柏曲棍球場屬於油麻地區。

設備
呢個球場設有一塊人造草地、1個有762個座位的看台、1間急救室、1間器材室、2間更衣室連洗手間、1個殘疾人士洗手間、1套灑水系統、泛光燈同1套公眾廣播系統。

翻新
由於部分設施非常殘舊，因此康文署計劃翻新球場以符合最新嘅國際標準，以便舉辦國際賽事、東亞運動會之用。改善工程喺2009年中已經竣工，工程分階段進行，期間球場會如常開放。呢項翻新工程包括整修同美化所有前台同接待設施、新增供傳媒使用嘅科技設施、增設參賽者及工作人員嘅座位、更換舊式計分板、翻新更衣室等。

活動

2007年女子曲棍球亞洲盃

2007年女子亞洲盃曲棍球所有賽事都喺京士柏曲棍球場舉行，為期一星期。女子曲棍球亞洲盃係亞洲最大型嘅賽事，呢屆賽事吸引咗9支亞洲國家球隊參加。揭幕戰同開幕典禮喺9月1日舉行，球迷都可以免費入場觀賞賽事。

2009年東亞運動會
2009年東亞運動會曲棍球賽事將喺京士柏曲棍球場舉行。

交通

官方網頁

香港運動場地
油麻地
京士柏